NaiveNeuron/SloPal huggingface dataset:
Čaplovič, Dušan, poslanec NR SR (2011-04-01):
Ďakujem veľmi pekne. Po prvé by som chcel opraviť pojem „krajina“, ktorý používal pán poslanec a používajú to, žiaľ, aj mnohí poslanci v tejto Národnej rade. Krajina je Burgenland, Sasko, Bádensko-Wintembersko, Burgundsko, Lombardia, ale my sme od 1. januára 1993 štát. Krajinou sme boli za prvej Československej republiky, keď bolo krajinské zriadenie, bolo Čechy, Morava, Sliezsko, Slovensko, Podkarpatská Rus. Čiže naučme sa skutočne používať tento termín ako expressis verbis, ako „štát“, lebo sme naozaj od 1. januára 1993, keď sme získali štátnosť, sme štát. A dovolím si v súvislosti s tým, čo tu bolo povedané, tým nádejam, ktoré sa tu zo strany koalície, že keď to posunú do druhého čítania, že sa im podarí mnohé veci zmeniť. Prečítam vám doslovný preklad, čo povedal predseda MOST – HÍD v novinách Új Szó k tomuto zákonu, citujem: „Aj pri zákone o používaní jazykov menšín očakávam tvrdé diskusie. Viem, na čo sa budú zameriavať. Ale ak to nebudeme požadovať, budú sa zameriavať na niečo iné. Ak chceme dosiahnuť 80 %, musíme žiadať 150 % s tým, že musíme dosiahnuť kompromis. Lenže tento kompromis nesmie presiahnuť rámec principiálnych vecí.“ Čiže už teraz dosiahli 80 %. A veľmi nepočítam s tým, že nejaké zmeny budú ďalšie, v druhom čítaní. Ďakujem vám veľmi pekne.
Valocký, Jozef, poslanec NR SR (2016-10-19):
Dajte, pán predsedajúci, prosím, hlasovať o pozmeňujúcom návrhu pána poslanca Zelníka. Ďakujem.
P. Hrušovský, predseda NR SR: (2003-12-11):
Nech sa páči, pán poslanec Opaterný. B. Opaterný, poslanec: Ďakujem za slovo, pán predseda. Vážené pani kolegyne, vážení páni kolegovia, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 246 z 21. novembra 2003 ma určil za spravodajcu k vládnemu návrhu zákona o letiskových spoločnostiach a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, zhodnotenie súladu s Ústavou Slovenskej republiky a medzinárodnými zmluvami, ktorými je Slovenská republika viazaná, vplyv na štátny rozpočet, zákon nebude mať vplyv na zvýšenie nárokov na finančné prostriedky štátneho rozpočtu i dopad na zamestnanosť. Nebude mať nové nároky na pracovné sily a organizačné zabezpečenie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a Európskej únie, z ktorej vyplýva, že problematika návrhu zákona nie je upravená v práve Európskych spoločenstiev. Svojou problematikou nepatrí medzi prioritné oblasti aproximácie práva obsiahnuté v článku 70 Európskej dohody o pridružení a nepatrí ani medzi priority odporúčané v Bielej knihe. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 12. novembra 2003 č. 457 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte všeobecnú rozpravu.
Martvoň, Anton, poslanec NR SR (2013-10-24):
Ďakujem pekne. Pán poslanec Galko, no, my sme si zvykli, že vy idete vo vašich vystúpeniach tak psychologicky, len toto vystúpenie bolo podľa mňa veľmi zlé. Aj psychologicky. Protirečili ste si vo viacerých veciach, trošku to iba zhrniem. Vy hovoríte o tom, že údajne my poslanci sme nechali našu pani ministerku v tom. Nie, my sme tu všetci. Tu v parlamente, len nesedíme v sále. Niektorí sedíme aj v sále. Ale je to paradoxné, keď to hovoríte vy ako zástupca strany SaS, ktorá nechala práve v tom pani Radičovú, keď padla vláda. Čo sa týka tých otrúb, o ktorých ste hovorili voči pánovi Rašimu, že, a voči pani ministerke, že sa stane ich súčasťou alebo že ju zožerú, alebo teda že tam nejako zanikne medzi tými otrubami. No, je to paradoxné, keď vy o tom hovoríte, keď podľa toho, čo som tu počul pri vašich výstupoch s pánom ministrom Glváčom, sme sa dozvedeli, že údajne vtedy vo Vojenskom spravodajstve boli zamestnávaní Lorencovi ľudia, teda bývalí eštebáci. Čo sa týka sebareflexie, no, je to paradoxné, keď vy hovoríte ako bývalý minister obrany o sebareflexii, keď prepukla kauza odpočúvania – akú ste vy vyvodili sebareflexiu? Čiže trošku, i keď mávate dobré vystúpenia, ale v tomto ste si protirečili. A myslím si, že bývate aj lepšie pripravený na vystúpenie.
Bugár, Béla, podpredseda NR SR (2016-11-30):
Nech sa páči, prezentujme sa a hlasujme. (Hlasovanie.) Prítomných 141 poslancov, za 50, proti 29, zdržalo sa 61, 1 nehlasoval. Konštatujem, že návrh sme neschválili. Nech sa páči.
Grendel, Gábor, podpredseda NR SR (2021-11-02):
Vypínam, odoberám vám slovo. Poprosím vás, aby ste nevyvolávali takéto zbytočné prestrelky a nezneužívali inštitút procedurálneho návrhu. (Ruch v sále.) Pán poslanec Kristián Čekovský.
P. Hrušovský, podpredseda NR SR: (2001-09-20):
(Hlasovanie.) Prítomných 134, za návrh 9, proti 83, zdržalo sa 38, nehlasovali 4. Návrh sme neschválili.
P. Paška, predseda NR SR: (2007-06-28):
(Hlasovanie.) 141 prítomných, 59 za, 63 proti, 18 sa zdržalo, 1 nehlasoval. Ani bod 17 sme neodsúhlasili.
Figeľ, Ján, podpredseda NR SR (2013-06-04):
Na vystúpenie pána poslanca Kuffu je faktická poznámka. Lucia Nicholsonová, nech sa páči.
Lipšic, Daniel, poslanec NR SR (2016-09-14):
Pán predsedajúci, ja mám, ja mám procedurálny návrh, keby sme mohli o 16.00 hod. hlasovať, a zdôvodňujem to nasledovne. Pán predseda vysvetlil, že nebudeme hlasovať o 17.00 hod., lebo je samit, ale v princípe samit je v piatok. To ste sa dohodli, že nebudeme hlasovať kvôli tomu, aby proste ten víkend bol dlhší ako štvordňový, a ja si myslím, že aj to znižuje dôveryhodnosť parlamentu. Myslím, že z najväčšieho klubu, 45-členného, sú tu štyria poslanci. Však tých kvitujem, že tu sú, ale dôvod bol, aby všetci mohli ísť vlastne domov, aby bol vlastne rozchod, a samit je až v piatok. Proste ak chceme hovoriť o dôveryhodnosti parlamentu, ľudia majú pocit, že nič nerobíme, poslanci. Tým sme to len akože zdupľovali, naozaj. A ešte na základe klamlivej zámienky, lebo tomu nikto neverí, dneska je 14. a summit je 16. Takže by som vás poprosil, keby sme sa mohli vrátiť do sály a hlasovať o 16.00 hod.
B. Bugár, podpredseda NR SR: (2006-03-16):
Nech sa páči, pán spravodajca. K. Mitrík, poslanec: Pán podpredseda, vyčerpali sme všetky body, o ktorých mala Národná rada hlasovať. Prosím, dajte hlasovať o tom, že Národná rada postúpi tento zákon do tretieho čítania.
T. Rosová, poslankyňa: (2006-12-08):
Za celé obdobie rokov 2002 až 2006 vo vysokých školách pri reálnom prepočte, čiže pri prepočte očistenom o infláciu došlo k nárastu o 24,5 % výdavkov štátneho rozpočtu, v základnom a strednom školstve 11,4 % a na vedu a výskum až 109, vyše 109 %. Samozrejme, ten základ bol veľmi nízky. Ďakujem.
Hraško, Igor, poslanec NR SR (2016-02-11):
Ďakujem za slovo. Nuž, kolegyňa Vaľová, tiež je to len niekoľko vecí z vášho vystúpenia, ktoré som postrehol. Tu ak sa počíta priemer, tak sa počíta priemer, nemôžete povedať, že, viete, ten priemer je niekde taký, niekde taký, keď je raz priemer, tak je to priemer, ak budeme počítať priemer Bratislavského kraja a platov učiteľov, áno, ak tam budeme počítať priemer Košického kraja, tak, áno vtedy to môžete porovnávať, ale priemer za celé Slovensko je len jeden, pričom, samozrejme, to závisí od všetkých platov dohromady, a nie od toho, aké dáva platy jedna škola alebo druhá škola, lebo tam sa pridáva, tam sa odoberá, samozrejme. To je ale logika, viete, to je základná matematika. Hovorili ste ďalej o tom, že nielen učitelia, ale aj ostatní by mali mať pridané na platoch, áno, aj zdravotníci, aj pracovníci, zamestnanci v kultúre a v ďalších inštitúciách, kde sú pracujúci takisto vysokoškolsky vzdelaní. Ja o tom tiež budem trošku rozprávať. A povedali ste aj, že vy na tom rozpočte musíte nájsť financie. No ja vám poradím, prestaňte rozkrádať ten rozpočet a tie financie budú. Viete, to je ten problém. Ja o tom tiež ešte budem hovoriť. Keby ste prestali rozkrádať, financie by boli. Lenže vy potrebujete si kupovať populisticky hlasy voličov, či už plynovými vratkami alebo sociálnymi balíčkami, na ktoré idú strašné milióny, ale ktoré systémovo nepomáhajú, to sú také jednorazové frčky, ktoré dávate ľuďom, ktorých opíjate rožkom, s tým, že toto vám pomôže. V novom roku dôchodcom pridáte 1,90 eura na ich biedne dôchodky. A hrdíte sa tým, ako veľmi ste im tak pomohli, ale o tom, že im z druhej kasy zoberiete 10 eur, už nehovoríte. No však prečo aj by ste o tom hovorili? Takže toto sú tie veci. No a ešte hádam len k tomu vášmu úvodu s tým, že nás tu bola na začiatku len polovica. No keby ste aspoň netárali, niektorí z vašich kolegov hovorili, že tu chýbali štyria poslanci, ale o tom tiež budem hovoriť ešte, pretože viem, ktorí poslanci tu chýbali. A ja vám ich potom spomeniem.
Kollár, Boris, predseda NR SR (2022-03-15):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, končím možnosť prihlásiť sa ústne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Ďakujem. Chce sa vyjadriť k rozprave spravodajca?
B. Bugár, podpredseda NR SR: (2004-09-22):
(Hlasovanie.) Prítomných 146 poslancov, za návrh 144, hlasovania sa zdržali 2. Konštatujem, že tieto body zo spoločnej správy sme schválili. Nech sa páči. M. Majdová, poslankyňa: Ďakujem. Konštatujem, keďže sme schválili body 244 a 245 spoločnej správy, je bezpredmetné rokovať hlasovať o bode 243. A teraz vás prosím, pán predsedajúci, nechajme hlasovať o bode 169 s odporúčaním gestorského výboru schváliť ho.
P. Paška, predseda NR SR: (2009-04-22):
Otváram rozpravu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Teraz poprosím pána predsedu výboru pre hospodársku politiku pána poslanca Kondróta, aby uviedol návrh na voľbu kandidátov na člena Rady pre reguláciu , je to tlač 1011. Pán predseda, máte slovo.
Blahová, Natália, poslankyňa NR SR (2017-02-09):
Môžem, hej? Ďakujem veľmi pekne. Ďakujem všetkým kolegom, ktorí vyjadrili pochopenie a ktorí, ktorých som upozornila možno na to, čo sa do nejakej oficiálnej správy nehodí, ale naozaj sú to osudy ľudí, sú to osudy detí. Ďakujem aj tuto karikatúre človeka, ktorý sa tu prezentuje ako nejaký spolupatričný ochranca detí, ale hovorím vám, raz na vás príde spravodlivosť. Raz na vás príde spravodlivosť, pán Tomáš! Aj pani Tomanová, aj pani Vaľová, aj pán Ondruš, raz, raz tá spravodlivosť príde a vy sa strhávajte zo sna každú noc, ktorý deň to bude!
Fecko, Martin, poslanec NR SR (2018-05-23):
Áno. „... fenka berberského (Vulpes zerda) a psa (Canis Iupus familiaris); medveďovité (Ursidae) – všetky druhy; lasicovité (Mustelidae) – všetky druhy okrem fretky (Mustela putorius furo); hyenovité (Hyenidae) – všetky druhy; mačkovité (Felidae) – všetky druhy okrem mačky domácej (Felis silvestris f. catus); panda veľká (Ailuropoda melanoleuca); cibetkovité (Viverridae).“ Doterajšie body, prílohy č. 1 až 5 sa označujú ako prílohy č. 2 až 6. Doterajšie body sa primerane prečíslujú. Ospravedlňujem sa za takto dlhý pozmeňujúci návrh, ale, žiaľ. A ospravedlňujem sa, nie som latinár, tak ak som niečo skomolil, tak sa ospravedlňujem, ale je to napísané v texte, takže takto si to predstavujem, aby to bolo uvedené aj v návrhu novely zákona. Ďakujem. Žime tak, aby bolo aj chleba, aj neba. Ďakujem pekne.
Laurenčík, Milan, podpredseda NR SR (2021-11-09):
Pán poslanec Peter Cmorej s faktickou poznámkou, nech sa páči.
Sulík, Richard, predseda NR SR (2011-02-08):
Ďakujem. Otváram rozpravu. Nedostal som žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce stanovisko zaujať navrhovateľ? Spravodajca? Nie. Prerušujem rokovanie o tomto bode programu. Budeme pokračovať... Nachádza sa tu pán poslanec Tomčo? Budeme pokračovať druhým čítaním o vládnom návrhu zákona o kritickej infraštruktúre . Vládny návrh zákona má tlač 153. Spoločnú správu výborov máte ako tlač 153a. Poprosím pána ministra Lipšica, aby vládny návrh zákona uviedol.
Hrnčiar, Andrej, doterajší podpredseda NR SR (2020-03-20):
Pán poslanec Miloš Svrček.
Kišš, Štefan, poslanec NR SR (2023-12-13):
Ďakujem, Mišo, za tvoje vystúpenie. Ja by som sa chcel chvíľku ešte povenovať tomu hodnoteniu agentúry Fitch preto, ktoré si tiež spomínal a pomerne málo sme sa mu venovali. Tak prvá vec, že Fitch hneď v prvej vete svojho hodnotenia, ktoré zverejnila v piatok, hovorí, že zníženie ratingu, teraz dá sa povedať, citujem, prekladám z angličtiny: „zníženie ratingu reflektuje zhoršenie verejných financií a nejasnú konsolidačnú cestu.“ Fitch predpokladá, že v roku 2025 presiahneme pandemický vrchol dlhu a dosiahneme výšku 61 %. V ďalšom odseku hovorí, že očakávajú fiškál... očakávajú deficit verejných financií na tento rok vo výške 6 %. V piatok večer. V pondelok ráno, to znamená nula, nula pracovných dní, neskôr, resp. dva kalendárne dni, teda víkend, po víkende vláda zverejnila rozpočet, v ktorom očakáva 6,5-percentný deficit. Dva kalendárne dni po tomto hodnotení ešte horší, horší deficit, ako agentúra Fitch povedala vo svojom reporte k zníženému ratingu. Potom hovorí o dlhu, v roku ´27 očakáva ešte vyšší dlh ako, ako aktuálne prognózy na Slovensku. Ale k čomu sa chcem dostať ešte? K tomu, v dvojstranovom reporte sa na jednom celom odseku venuje tomu, čo volajú Governance and Policy Coherence, nie, pardon... (Prerušenie vystúpenia predsedajúcim.)
Číž, Miroslav, podpredseda NR SR (2015-05-07):
Kolegyne, kolegovia, teraz prerušujem rokovanie o tomto bode programu. Ešte predsa len dve minúty na to, aby mohli poslanci zaujať miesta, takže dvojminútová prestávka a potom pokračujeme hlasovaním o prerokovaných bodoch programu. (Prestávka.) (Po prestávke.)
Hort, Milan, podpredseda NR SR (2010-09-07):
Ďakujem. Prerušujem rokovanie o tomto bode programu. Hlasovať budeme o 17.00 hodine. A teraz budeme pokračovať v súlade so schváleným programom prvým čítaním o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony . Tento vládny návrh zákona je pod tlačou 51 a návrh na jeho pridelenie na prerokovanie výborom máte v rozhodnutí č. 35. Znova prosím ministra dopravy a podpredsedu vlády Jána Figeľa, aby vládny návrh zákona uviedol. Nech sa páči.
Šebej, František, poslanec NR SR (2011-03-29):
Chcel som povedať to isté. Prosím členov zahraničného výboru do miestnosti č. 30 o 12.15 hod. Ďakujem.
Kéry, Marián, poslanec NR SR (2022-06-16):
Pán minister Sulík, je mi tak trošku ľúto, že ste museli čítať túto odpoveď, pretože táto odpoveď je hodná rezortu diplomacie, pretože hovorilo sa v nej všetko možné, len priamu odpoveď na moju otázku som nedostal, ale to už som zvyknutý. Je zaujímavé, že v tej odpovedi sa kladie dôraz a apel na to, aby sme si prečítali celý ten rozhovor, a, paradoxne, tá odpoveď sa zameriava len vytrhnuté kontex... vytrhnuté veci z kontextu, ktoré sa hodia pánovi ministrovi alebo tomu, ktorú túto, ktorý túto odpoveď pripravoval. Takže nedočkal som sa konkrétnej odpovedi, samozrejme, beriem, že nenesiete za to zodpovednosť vy, ale tlmočte to, prosím, pánovi ministrovi zahraničných vecí a európskych záležitostí. Ďakujem.
P. Hrušovský, predseda NR SR: (2004-03-17):
I. Hopta, poslanec: Vážený pán minister, som presvedčený, že už je načase, aby ste konečne prestali klamať občanov o dosahovaných úspechoch a o skvelej budúcnosti, ktorá našu krajinu čaká. Väčšina občanov totiž vie, že skutočnosť je úplne iná. Chcem vám len pripomenúť, že ešte minulá vaša vláda sľubovala občanom dvojnásobné platy, výstavbu 15 000 bytov ročne, päťročnú materskú dovolenku, právo na prvé zamestnanie či dôstojnú starobu našich dôchodcom, ale svojou nekompetentnou politikou ich doslova okráda o posledné úspory z čias socializmu, keď nedostatok peňazí na potreby školstva, zdravotníctva, dopravu či sociálne výdavky rieši neúmerným zvyšovaním cien a zavádzaním nových daní. KSS rozhodne odmieta, aby vláda problémy, ktoré svojou neschopnosťou alebo zámernosťou spôsobila, riešila na úkor životnej úrovne radových občanov, predovšetkým na úkor dôchodcov a mladých rodín s deťmi a aj na úkor drobných podnikateľov. Žiadame, aby vláda zložila účty, ako bolo naložené s privatizovaným majetkom, aby boli zobratí na zodpovednosť všetci tí, ktorí sa od novembra 1989 neoprávnene obohatili na úkor občanov. Žiadame zastaviť umŕtvovanie i zámernú likvidáciu slovenských podnikov, či ich lacný výpredaj do zahraničia. Východisko z krízy nie je útlm dopytu, ale predovšetkým rozvoj ekonomiky a efektívny rast národného hospodárstva. Keď Dzurindova vláda pre občanov Slovenska nechce, alebo nevie urobiť tu tie skutočnosti, nech odstúpi. Chceme totiž vládu, ktorá bude mať čisté ruky, a nie vládu, ktorá sa zmieta v rozličných korupčných aférach a bojuje medzi sebou o posledné zvyšky neprivatizovaného majetku vybudovaného za socializmu. Chceme vládu, ktorá zabezpečí nie pokles, ale rast životnej úrovne a obnoví sociálne istoty občanov. Chceme vládu, ktorá zaistí občanom bezpečnosť a nebude bábkovou vládou v rukách krajín NATO a Európskej únie.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 130 poslancov, za 107, proti žiadny, zdržalo sa 22, nehlasoval 1. Uvedený návrh sme schválili.
Gál, Gábor, poslanec NR SR (2014-02-06):
Ďakujem pekne. Pani predsedajúca, prosím, dajte hlasovať o tom, že Národná rada prerokuje návrh zákona v druhom čítaní.
Pellegrini, Peter, predseda NR SR (2015-04-23):
Prezentujme sa a hlasujme o návrhu zákona ako o celku. Hlasovanie.) Prítomných 122 poslancov, za hlasovalo 79, proti bol 1, zdržalo sa 42. Konštatujem, že sme schválili vládny návrh novely Obchodného zákonníka. Ďakujem pekne, pani spravodajkyňa.
Danko, Andrej, predseda NR SR (2019-10-28):
O návrhu spoločného spravodajcu dávam hlasovať. Prosím, prezentujme sa a hlasujeme. (Hlasovanie.) Prítomných 141 poslancov, za 78, proti 34, zdržalo sa 29. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Érsek, Árpád, minister dopravy a výstavby SR (2019-10-17):
Aj my sme za to, pán poslanec. Ďakujem za otázku.
Danko, Andrej, podpredseda NR SR (2023-12-18):
Poslanec Viskupič.
Zmajkovičová, Renáta, podpredsedníčka NR SR (2012-05-09):
S poslednou faktickou poznámkou pán poslanec Mihál, nech sa páči.
Saková, Denisa, ministerka vnútra SR (2019-09-19):
Pán poslanec, ja vám rýchlo odpoviem. Toto ustanovenie sa tam dalo na základe požiadaviek OLAF-u. Ďakujem pekne.
Hrnčiar, Andrej, podpredseda NR SR (2019-02-05):
Prosím, prezentujme sa a hlasujme. (Hlasovanie.) Prítomných 141, za 76, proti 46, zdržalo sa 19. Konštatujem, že sme uvedený návrh schválili.
Cigániková, Jana, poslankyňa NR SR (2016-05-24):
Ďakujem pekne. Vážené pani poslankyne, páni poslanci, v súlade s § 80 ods. 1 zákona o rokovacom poriadku som bola určená predsedom Výboru Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Jurinová, Erika, podpredsedníčka NR SR (2012-11-06):
Ďalší prihlásený do rozpravy pán poslanec Viskupič. Kolegovia nediskutujeme, v rozprave budeme pokračovať pánom poslancom Viskupičom.
A. Belousovová, podpredsedníčka NR SR: (2008-11-06):
Ďalšiu otázku položila pani poslankyňa Biró podpredsedovi vlády Slovenskej republiky pre vedomostnú spoločnosť, európske záležitosti, ľudské práva a menšiny Dušanovi Čaplovičovi, za ktorého bude odpovedať minister zahraničných vecí pán Kubiš. Otázka znie: „Vážený pán podpredseda vlády SR, prečo ste nepodporili návrh na odloženie hlasovania v NR SR k vašej informácii o rokovaní Fóra maďarských poslancov Karpatskej kotliny vtedy, keď zo strany MR bola iniciatíva rokovať v zmysle zmluvy č. 115/1997 Z. z.?“ Nech sa páči, pán minister, odpovedajte. J. Kubiš, minister zahraničných vecí SR: Ďakujem. Vážená pani podpredsedníčka, pani predsedajúca, vážené panie poslankyne, vážení páni poslanci, ja tu odpovedám za podpredsedu vlády pána Čaploviča. Dovolím si prečítať odpoveď, ktorú pripravil. Ale na začiatok by som povedal, je veľká škoda, že všetky otázky, ktoré sa týkajú Fóra maďarských poslancov Karpatskej kotliny, neboli položené počas tých dlhých hodín diskusie, ktorá sa tu viedla k tejto problematike po tom, ako pán podpredseda vlády predložil správu... (Vystupujúci bol prerušený podpredsedníčkou NR SR.)
Baránik, Alojz, poslanec NR SR (2020-06-04):
Ďakujem pekne. Ja som si na tomto vystúpení kolegu Kmeca všimol jeho odvolávanie sa na nejaký medzinárodný dokument, o ktorého existencii, priznám sa, som nevedel, predpokladám, že pánovi kolegovi Kmecovi tiež to niekto našiel, ktorý sa volá Rímska charta, Rome Charter, a ja som si v rýchlosti našiel tento dokument a vidím, že pán kolega Kmec, pokiaľ ide o obsah tých relevantných ustanovení tohto dokumentu, ako sa on na ne odvolával, zavádza. Nič sa tam nehovorí o tom, že by generálnym prokurátorom mal byť len prokurátor, sa tam len hovorí niečo o tom, že pri ustanovovaní prokurátora, ak do toho má čo hovoriť vláda, takže treba nájsť taký spôsob, ktorý získa si dôveru jednak verejnosti, a jednak dotknutých právnických profesií vrátane prokurátorov. A tiež sa tam hovorí o tom, že spôsob ustanovovania generálneho prokurátora musí byť taký, aby vzbudzoval dôveryhodnosť vo verejnosti a tým pádom aj pozitívne ovplyvnil fungovanie generálneho prokurátora. My si myslíme, že tak ako tieto veci fungovali doteraz, že práve vzbudzovali maximálnu nedôveryhodnosť, a preto ich meníme. A nikto nám nemôže uprieť, že sa snažíme o transparentnosť a otvorenosť pri tomto procese a súčasťou tej otvorenosti je aj to, že prokurátori musia vedieť súťažiť o túto funkciu aj s inými kvalifikovanými ľuďmi z iných právnických profesií.
P. Hrušovský, predseda NR SR: (2004-07-06):
P. Biroš, poslanec: Pán poslanec Paška navrhol, aby vo výboroch bol zákon prerokovaný do 4. októbra a v gestorskom výbore do 15. októbra 2004. Prosím, dajte hlasovať.
Pčolinský, Peter, podpredseda NR SR (2023-01-26):
Ďakujem. Teraz v rozprave vystúpi pán poslanec Miloš Svrček. Nech sa páči, pán poslanec.
P. Paška, predseda NR SR: (2010-01-20):
(Hlasovanie.) 138 prítomných, 137 za, 1 sa zdržal. Aj tento návrh získal súhlas na prerokovanie v skrátenom konaní. Pán poslanec Pavlis uvedie hlasovanie o návrhu vlády na skrátené legislatívne konanie o vládnom návrhu zákona č. 92 o podmienkach prevodu majetku štátu, je to tlač 1447. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 92/1991 Zb. o podmienkach prevodu majetku štátu na iné osoby v znení neskorších predpisov a mení zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1447.)
Krúpa, Juraj, poslanec NR SR (2021-05-12):
Nie. Čítam si to, ale v pohode. Gestorský výbor ma určil ako spoločného spravodajcu výborov, vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov Národnej rady k návrhu poslancov v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 64 na svojej 27. schôdzi. Ďakujem, pán predseda, skončil som, otvorte, prosím, rozpravu.
Saková, Denisa, podpredsedníčka vlády a ministerka hospodárstva SR (2023-12-14):
Ďakujem veľmi pekne za slovo. Pán poslanec, naopak. My robíme všetko presne tak, ako sme sľúbili pred voľbami. To váš predseda mal vo volebnom programe voľby cez internet, potom tu behal s nápadmi na džbán vody, ktorý bol zadarmo, medzitým sľuboval nevestičkám, že všetko bude dobré, aj keď ho všetci odborníci upozorňovali, že je zle a že bude zle, kým tu bude. My sa s nikým nehádame, všetko máme odkonzultované v rámci koalície a o našich krokoch transparentne informujeme aj európske inštitúcie. Slovensko za tejto vlády bude robiť vlastnú a sebavedomú slovenskú zahraničnú politiku a rovnako upravíme zákony a nariadenia v rámci našej internej legislatívy v súlade so sľubmi, ktoré sme dali našim voličom, sú pevne zakotvené v programovom vyhlásení vlády a sú plne v kompetencii Slovenska ako suverénneho štátu. Zároveň som si istý, že európska verejnosť nemôže byť proti zrušeniu špeciálnej prokuratúry, keďže takúto inštitúciu nemá drvivá väčšina európskych krajín a máme príklady, kedy bola podobná inštitúcia zrušená. Ak sa tu niekto snaží rozdeľovať spoločnosť, tak to je súčasná opozícia, bývalá koalícia, ktorá zvoláva demonštrácie šesť týždňov po nástupe novej vlády a snaží sa takto spochybniť výsledky demokratických volieb na Slovensku, a to po tom, ako ste aj vy osobne robili všetko pre to, aby tu vláda nebola ani deväť mesiacov po tom, ako ste prišli v Národnej rade o dôveru. Vrcholom je, že sa nehanbíte chodiť do Bruselu doslova žiadať, aby boli kvôli vašej túžbe opäť vládnuť Slovensku pozastavené eurofondy, aj keď viete, že by tým trpeli predovšetkým bežní ľudia, takže hanbiť by ste sa mali vy, a nie my. Ďakujem veľmi pekne za slovo. (Potlesk.)
B. Bugár, podpredseda NR SR: (2006-02-01):
K. Fajnor, poslanec: Veľmi pekne ďakujem, pán predsedajúci. Po prvé, najskôr by som sa rád ospravedlnil, pán predkladateľ jeden, ale pani spravodajkyňa, nehnevajte sa, pomýlil som si to, aby sme to dali na pravú mieru. Ja by som, pán Mikloško, veľmi rád o tom povedal. Ja som rád, že vy ste sa dištancovali, pretože aj ja. Viete, ja som sa narodil v roku 1954. Veľmi ťažko som mohol v 56. vám ublížiť, eventuálne som sa mohol pocikať do plienky, maximálne, pardon, hej? (Hlasy v sále.) Dobre, ale ja by som chcel dokončiť, pán Mikloško, asi takúto jednu vec. Viete, aj Macchiavelli a vezmime si ďalších velikánov histórie, komunisti prevzali tento národ v roku 1948, keď tak môžeme povedať. Prevzali tu moc o sile 3,6 milióna. Pán Mikloško, odovzdali sme ho, nie ja, ale teda tí moji predchodcovia, lebo boli šikovnejší, múdri, takmer 5,7 milióna obyvateľov. A viete, čo pripravila vaša vláda? Pán kolega, vedľa vás sedí, bývalý námestník primátora, on vie, tak ako zlikvidovali a zadlžili mesto Bratislavu, takisto sme pripravili genocídu slovenského národa! Podľa predpovedi vlády, ktorá bola, tak do roku 2 040 nás má byť 4,3 milióna obyvateľov. Prosím vás pekne, veď to je genocída národa! Pán Mikloško, o tom „sa mi jedná“ a ja chcem hovoriť o konkrétnych argumentoch, múdrych argumentoch, ktoré sú v prospech týchto občanov. Chcem povedať jednu vec, neviem, prečo ste vypli kolegu Ondriaša, keď vám tu presne povedal, v porovnaní s rokom 89 my neutekáme dopredu, ale, žiaľ, my ideme dozadu. My v niektorých oblastiach sme sa stihli vrátiť o 30 alebo 40 rokov dozadu! Toto mi je ľúto! A na záver vám poviem, nie sme demagógovia. Všetci by sme sa vám radi poklonili a ospravedlnili, keby tu neboli nezamestnaní, keby bola vyššia životná úroveň ako za socializmu, keby tu bola vyššia kvalita života. Žiaľ, toto nie je, nehnevajte sa, ďakujem.
Bugár, Béla, podpredseda NR SR (2018-09-18):
Prezentujme sa a hlasujem o bodoch zo spoločnej správy s odporúčaním gestorského výboru schváliť. (Hlasovanie.) Prítomných 139 poslancov, za 101, zdržalo sa 35, 3 nehlasovali. Návrh sme schválili. Nech sa páči.
Sulík, Richard, predseda NR SR (2011-02-04):
Dobrý deň, pozdravujem. Ctení kolegovia, dovolil by som si navrhnúť jednu vec, ktorú ja považujem za pomerné drobnú, skôr technického charakteru, a predpokladám teda, že mohol by byť aj nejaký širší súhlas. Problém je ten, že približne 700 rôznych výtlačkov periodickej tlače chodí povinne do Parlamentnej knižnice a zo zákona je Parlamentná knižnica povinná všetky tieto výtlačky archivovať a nemáme na to tam jednoducho miesto. To, čo Parlamentná knižnica potrebuje, to je nejakých približne 20 výtlačkov okrem tých, ktoré tak či tak má už objednané a si ich platí. Mám na mysli výtlačky ako Justičná revue alebo ARS NOTARIA, Policajná prax a teória. Tieto výtlačky budú chodiť, samozrejme, naďalej, a to tak, že Národná rada ich zakúpi. Celkove by to stálo 800 eur ročne. Národná rada ušetrila dosť veľa prostriedkov na svojich prevádzkových nákladoch, čiže táto suma, si myslím, je primeraná. Povinné výtlačky chodia dnes do približne 15 inštitúcií. Sú tam všetky krajské knižnice, je tam štátna vedecká knižnica v Banskej Bystrici, Ústredná knižnica Slovenskej akadémie vied, Univerzitná knižnica, Slovenská národná knižnica a tak ďalej. Napríklad Národné centrum mediálnej komunikácie je tam tiež a ešte registrujúci orgán. Čiže keď z týchto 15 alebo 16 výtlačkoch tento jeden by nebol, tak si myslím, že neutrpí naša spoločnosť nejakú veľkú ujmu. Tie výtlačky, ktoré chodia, len pre ilustráciu, tak, samozrejme, sú to Nový Čas, Dorka, Evka, Pes a mačka, Playboy, Voloviny bez ofiny, Čas na lásku, Vrabček, Wedding Day. Takéto veci tam jednoducho chodia a naozaj tí zamestnanci majú s tým problém to tam archivovať. Zaberá to veľmi veľa miesta. Ešte raz: tie veci, ktoré sú rozumné a potrebné, tie samozrejme, naďalej budú chodiť. Ešte pre informáciu, Parlamentná knižnica nie je prístupná verejnosti, je najmä pre poslancov a ich asistentov, tí nepotrebujú väčšinu z týchto vecí ku šťastiu. A na záver by som rád uviedol, že máme predsa internet, kde sa v rešeršiach dá aj tak väčšina vecí alebo takmer všetko bez najmenších problémov vyhľadať. Skôr naopak, keď niekto si spomenie dnes, že no áno, pred tromi rokmi v Novom Čase bol nejaký článok a teraz ho chcem vedieť, tak určite nepôjde si to tam listovať a zabíjať s tým čas, ale si to aj tak pozrie na internete. Takže takýto jeden návrh mám. Chcel by som vás pekne poprosiť o súhlas s týmto, myslím si, že by ste kolegom v Parlamentnej knižnici výrazne zjednodušili život. Úplne na záver. Toto, samozrejme, preberal som s kolegami Parlamentnej knižnice, preberal som to aj so šéfom poslaneckého klubu SMER, pán Paška tu teraz nie je a som sa ho pýtal na názor, a preto ma aj trochu prekvapilo, že pán Čaplovič, predpokladám, vystúpi a povie nejaké svoje výhrady k tomu. No napriek tomu dúfam, že sa nám podarí sa na tomto zhodnúť. Ďakujem vám zatiaľ.
B. Bugár, podpredseda NR SR: (2004-02-03):
Nech sa páči, pán poslanec, poďme hlasovať. V. Horák, poslanec: Dobre. Ako prvé budeme hlasovať o pozmeňujúcich bodoch zo spoločnej správy. Bolo ich spolu 39. Odporúčam hlasovať o všetkých súčasne s odporúčaním gestorského výboru schváliť.
Kubánek, Stanislav, poslanec NR SR (2019-11-26):
Pán predseda, dajte, prosím hlasovať o zákone ako o celku v pôvodnom znení s odporúčaním gestorského výboru schváliť.
Hraško, Igor, poslanec NR SR (2012-12-13):
Ďakujem pekne, pán predseda, za slovo. Ďakujem ti, Martin, že si tam povedal zopár veľmi pravdivých myšlienok, ktoré sa nepáčili ani pánovi ministrovi. Ale ja, čo som postrehol na tom tvojom prejave a z výrazu pána ministra, tak vo mne to evokuje jedno také prirovnanie, že starého psa novým kúskom nenaučíš a, žiaľ, takto bude vyzerať aj naše školstvo, tak ako bolo kedysi dávno, a stále sa hovorí o tom, že by malo byť inovované, zlepšené, zlepšené podmienky. Nie, ideme ich udupávať, odkopávať a dokonca im na to nedáme ani peniaze. Potom sa chválime, že postavili sme ihriská. No keby ste to postavili za svoje vreckové, páni poslanci SMER-u, tak kľudne sa s tým môžete hrdiť, ale postavili ste to za peniaze daňových poplatníkov, čo teda nie je nič svetoborné. No ale ja som len zvedavý, keďže už si prezentoval výsledky toho, ako sa niektorí zodpovední starostovia a zodpovedné samosprávy začínajú stavať k financovaniu aktivít vzdelávacích. Tak ja som len zvedavý, kedy pánovi ministrovi skysne ten úsmev na tvári potom, keď im budeme, keď mu budeme ukazovať štatistiky toho, koľko žiakov sa odhlásilo z centier voľného času a z iných aktivít, koľko inštitúcií skončilo alebo akým stavom skončilo. Takže ja by som sa veľmi nesmial a to zlepšenie, ktoré sa on akože chystá urobiť, tak, žiaľ, povedie naše školstvo opačným smerom. Už som to tu zdôraznil v predchádzajúcich prejavoch, že dneska nedobehneme Japonsko, ani keby nám bežalo oproti, no tak dneska ani nemôžeme pomýšľať na to, že by sme ho vôbec niekedy dobiehali. Samozrejme, myslím teraz na školstvo, pretože my kým sa rozbehneme nejakým smerom, tak nám to ešte trvá, zhoríme ešte na štarte.
M. Sabolová, poslankyňa: (2002-06-25):
Ak je schodok taký obrovský, ako hovorí pán spoločný spravodajca, a ani ten nie je vykrytý, chcem sa spýtať, akým spôsobom chceme sanovať, čiastočne sanovať. My vieme dobre, že sme tu mali od vás pri schvaľovaní rozpočtu návrhy na spôsob riešenia. Ja netvrdím, že to boli jediné možné riešenia, mne chýba pri takých vážnych veciach, ako je záverečný účet Všeobecnej zdravotnej poisťovne a aj predtým Spoločnej, pán minister zdravotníctva, pretože túto vec vy ako verejnoprávna inštitúcia nemôžete riešiť sami, a nemám návrh, ale pýtam sa vás, pán predseda, už aj keď sme vyložene v kuloárnych diskusiách, akým spôsobom alebo akú, veľmi krátko troma-štyrmi či desiatimi vetami, akú reálnu víziu vidíme pre naplnenie zdrojov Všeobecnej zdravotnej poisťovne, pretože máme na to rôzne názory a ja ako nie zdravotnícka pracovníčka, za posledné dva roky niet týždňa, aby som sa vlastne nevenovala zdravotníctvu, vás prosím o nejaký podnet, prípadne ešte máme 2 alebo 3 týždne rokovania parlamentu, máme možnosti ešte doplniť a predložiť nejaké návrhy, ale obávam sa, že ak sa budeme takto správať, ako sa správame aj v dnešný deň, možno aj v tejto hodine nedôstojne sa správala táto Národná rada, potom si asi všetci, tak koalícia ako opozícia, spytujme svedomie, či máme odvahu postaviť sa ľuďom na ulici a pozerať ľuďom do očí. I. Presperín, podpredseda NR SR: Ďakujem pani poslankyni za jej vystúpenie v rozprave. Ďalej v rozprave vystúpi poslanec Alexander slavkovský.
Pažinková, Monika, predsedníčka Úradu pre dohľad nad zdravotnou starostlivosťou (2013-12-16):
Tak tento problém, ktorý spomínate, áno, už máme ho doriešený, ale máme zatiaľ len predbežnú správu z Európskej komisie. Bude krátených tých 25 %, to je 1 161 560 eur kvôli netransparentnosti projektu, ktorý bol odsúťažený v minulosti, s tým, že po dohode s ministerstvom financií tento výpadok bude financovaný z peňazí úradu pre dohľad z nevyčerpaných prostriedkov z minulých rokov. Takže k ohrozeniu projektu nedôjde, projekt pokračuje naďalej tak, ako bol naplánovaný, harmonogram je dodržiavaný neustále. Takže je to vyriešené už teraz.
Vážny, Ľubomír, poslanec NR SR (2017-10-17):
Vážená pani predsedajúca, dovoľte mi predložiť pozmeňujúci návrh poslancov Národnej rady Slovenskej republiky Bašistovej, Podmanického, Buriana, Tomáša, Vaľovej, Kuciaňovej a Vážneho k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, ktorý máte ako tlač 664. V čl. I 70. bode sa pred doterajší § 293dw vkladá nový § 293dw, ktorý vrátane nadpisu nad § 293dw znie: „Prechodné ustanovenia k úpravám účinným od l. januára 2018 §293dw (1) Do obdobia dôchodkového poistenia sa započítava obdobie pred 1. januárom 2018, počas ktorého fyzická osoba, ktorá a) sa starala o dieťa, spĺňala podmienky podľa § 15 ods. 1 písm. c) alebo písm. d), okrem podmienky podania prihlášky, b) poberala peňažný príspevok na opatrovanie alebo vykonávala osobnú asistenciu fyzickej osobe s ťažkým zdravotným postihnutím, spĺňala podmienky podľa § 15 ods. 1 písm. e), okrem podmienky podania prihlášky. (2) Za obdobie podľa odseku 1 sa osobný mzdový bod určí ako podiel úhrnu vymeriavacích základov za kalendárny rok, z ktorých by platil štát poistné na dôchodkové poistenie a poistné do rezervného fondu solidarity, a všeobecného vymeriavacieho základu platného v kalendárnom roku, za ktorý by štát platil toto poistné.“. Úvodná veta 70. bodu sa primerane upraví, nasledujúce ustanovenia v 70. bode sa primerane prečíslujú a vypúšťa sa nadpis nad doterajším § 293dw. Odôvodnenie: Sociálna poisťovňa môže získať informácie o fyzickej osobe, ktorá spĺňa vecné podmienky dôchodkového poistenia z dôvodu „starostlivosti“ podľa § 15 ods. 1 písm. c) až e) z iných dostupných zdrojov, a preto tieto osoby nemusia už podávať prihlášku na dôchodkové poistenie. V predloženom návrhu zákona sa preto vypúšťa podmienka podania prihlášky na dôchodkové poistenie. V súlade s princípom rovnakého zaobchádzania navrhujeme umožniť, aby sa aj osobám v rovnakom postavení z dôvodu starostlivosti o dieťa alebo o ťažko zdravotne postihnutú osobu zhodnotilo obdobie starostlivosti ako obdobie dôchodkového poistenia. Ide o skupinu osôb, ktoré pred účinnosťou predloženého návrhu splnili podmienky dôchodkového poistenia, ale opomenuli splniť podmienku podania prihlášky na dôchodkové poistenie. Predkladateľ návrhu zákona sa vo svojej úvodnej reči už zmienil o podpore takéhoto návrhu zákona. Vážená pani podpredsedníčka, ďakujem, skončil som.
Suja, Miroslav, poslanec NR SR (2021-05-05):
Ďakujem za slovo, pán predsedajúci. Pán poslanec Pročko, to, že vy ste niekedy niečo nepočul, neznamená, že to nebolo. Vy ste toho viacej nepočul, ale nechcem teraz útočiť na vás. Poviem len tak. Bolo podané viacero trestných oznámení od niektorých mojich kolegov. Ako dopadli, či boli zamietnuté, ja sa spýtam priamo ich. Ale vy tu vykrikovať teraz, že sme v živote nič nedali? Áno, podávali sme trestné oznámenia. Podávali sme trestné oznámenia, kde sme mali podozrenia, že takéto veci sa stali. A keby som chcel byť veľmi osobný, tak teraz aj poviem konkrétne na koho. Ale nebudem sa vracať do minulosti a poďme radšej dopredu, keď je to dobrý návrh, a ja si myslím, že je dobrý návrh, tak ho podporme. A zbytočne, pán Pročko, bez útokov, vykopávať otvorené dvere, kde chceme podporiť dobrý návrh, ale vzhľadom na vašu osobnosť som ani nečakal nič iné od vás.
Bugár, Béla, podpredseda NR SR (2018-06-12):
Ďakujem. Dávam teraz slovo spravodajcovi, ktorého určil navrhnutý gestorský výbor pre sociálne veci, pánovi poslancovi Podmanickému, nech sa páči.
Pellegrini, Peter, predseda NR SR (2016-02-11):
Pán poslanec Přidal.
Paška, Pavol, predseda NR SR (2014-09-17):
(Hlasovanie.) 83 prítomných, 82 bolo za, 1 sa zdržal. Návrhy sme schválili. Pán poslanec Bagačka uvedie hlasovanie o návrhu uznesenia k návrhu výročnej správy o činnosti Fondu národného majetku za rok 2013, je to tlač 1029. (Hlasovanie o návrhu výročnej správy o činnosti Fondu národného majetku Slovenskej republiky za rok 2013 , tlač 1029.)
P. Hrušovský, predseda NR SR: (2004-09-23):
(Hlasovanie.) 144 prítomných, 142 za, 2 sa zdržali. Návrh sme schválili. Ďalší návrh. V. Horák, poslanec: Všetky tieto pozmeňujúce návrhy, ktoré som vyňal na samostatné hlasovanie, sú riešené tým pozmeňujúcim návrhom, ktorý som ja podal. To znamená, že gestorský výbor síce odporúčal schváliť, ale bolo by lepšie, keby bol prijatý potom ten môj pozmeňujúci návrh. Takže ako o prvom budeme hlasovať o návrhu č. 1.
Marosz, Ján, poslanec NR SR (2019-05-15):
Ďakujem pekne. Pani kolegyňa, kladieš si otázku, že ako môžu tieto eurofondové projekty hodnotiť hodnotitelia, ktorí nemajú s danou oblasťou nič spoločné. A v zásade načo takýto zákon vôbec potrebujeme. Keby sme napríklad túto otázku si kládli v Nemecku, Fínsku alebo Dánsku, že tam by takýto zákon možnože nikto ani nepotreboval prijať, lebo vo všeobecnej nejakej morálke a povedomí politikov takéto pochybenia, aké sa dejú u nás pri poskytovaní dotácií, by neboli ani vo sne predstaviteľné. A my teda naozaj sa pýtame, že ako je možné, že u nás sa, takéto zlyhania sú tolerované, ututlávané a že vôbec nie je za to vyvodená žiadna zodpovednosť a odbije sa to rečami pani ministerky, že všetko je v poriadku. Ja si myslím, že naozaj tento štát je doslova prerastený s mafiou, ako keď je to mäso na slanine prerastené tým tukom. Je to, tu sú doslova najvyšší predstavitelia štátu pupočnou šnúrou prepojení s mafiánmi a tým pádom tu platí to latinské, že vládne tu corrumpare, mravná skazenosť. Mravná skazenosť vedúcich činiteľov štátu a táto mravná skazenosť tejto morálky a etiky má potom priamy dopad aj na to, ako sa v konkrétnych situáciách prejavujú, napríklad pri prerozdeľovaní spoločných európskych peňazí. Takže ja naozaj vidím v úpadku všeobecnej morálky politikov na Slovensku kľúčovú príčinu toho, prečo hodnotia inštalatéri nejaké vedecké projekty v medicíne a podobne.
Farkašovský, Karol, poslanec NR SR (2018-05-15):
Ďakujem pekne za slovo. Pán predsedajúci, prosím, dajte hlasovať o tom, že Národná rada sa uzniesla v súlade s § 73 písm. c) ods. 3 zákona o rokovacom poriadku prerokovať predložený návrh zákona v druhom čítaní.
Mazurek, Milan, poslanec NR SR (2016-10-20):
Pán Dostál, my už sme si všetci zvykli, že vy v poslaneckom klube SaS spolu s pani ministerkou žijete vo vlastnom svete s vlastnými pravidlami a realita sa vás nijak nedotýka. Hovorili ste o tom, že zákon nerieši príčinu vzniku extrémizmu. Ja vám poviem o jednom prípade extrémizmu, ktorý som, bohužiaľ, musel riešiť veľmi nedávno. Bola to rodina v Spišskej Belej, ktorá sa obrátila na primátora, na mestských poslancov, na políciu, nikto im nepomohol. Viete, čo sa tam deje? Rodina asociálnych cigánskych parazitov, ktorá sa nasťahovala do bytu rovno pod nimi, ich už 8 rokov systematicky terorizuje, nadávky, vyhrážky, fyzické napadnutie. A raz pani dobili brutálne, skončila v nemocnici. A ja vám teraz prečítam niekoľko takých citácií z dokumentu z mestskej polície, čo je prepis nahrávky, ktorú zaznamenal pán domáci, keď sa mu vyhrážala rodina týchto asociálov. Príklad vety: „Môj syn ťa dobije na záhrade, na cirkuláre ti hlavu odreže, prídu tu synove moji, ta ty uvidíš, pôjdeš pod čiernu zem, na kláti ti hlavu odrúbem.“ Toto bolo v roku 2013, myslíte si, že sa dodnes niečo stalo? Potom v tom dokumente sú ďalej naozaj veľmi explicitné výrazy, ktoré tu čítať nebudem v rámci úcty k tomuto plénu, ale bol, opakujem, bol to rok 2013 a dodnes sa nepohlo s ničím. Ja sa chcem spýtať, či aj toto nie je náhodou prípad extrémizmu, či sa konečne vy, liberáli a všetci, ktorí tak vehementne hovoríte o extrémizme, o rasizme, začnite konečne venovať tomu, čo trápi občanov na východe Slovenska, či sa konečne začnete venovať tomu, že občania na východe Slovenska sú terorizovaní asociálnymi parazitmi, a tu som vám jasne dokázal, že polícia, prokuratúra, súdy, nikto to nerieši a asociálni paraziti len preto, že sa rozhodli žiť spôsobom života, aký žijú, sa môžu beztrestne vyhrážať slušným pracujúcim ľuďom. Ďakujem. (Potlesk.)
Hrnčiar, Andrej, podpredseda NR SR (2017-06-16):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Stanislavovi Mizíkovi.
Šeliga, Juraj, podpredseda NR SR (2020-07-10):
Poslanec Kuriak.
Gröhling, Branislav, poslanec NR SR (2019-05-17):
Kolegyňa Pčolinská, ďakujem veľmi pekne, aj ty si na začiatku začala rozprávať o filozofii zákona. Ja si myslím, že o tom už nerozprávajme vôbec, poďme rozprávať o reálnych faktoch, ktoré nás čakajú, pretože máme nejaké 3-4 týždne na to, aby sa upravil tento návrh zákona, aby sme vychytali všetky tie legislatívne zmeny, ktoré, alebo chyby, ktoré sú tam, pretože je ich tam dostatočne. Ale ty si sa tiež pýtala jednu otázku, ktorú ja zopakujem: Že prečo na to tak tlačíte a prečo to podávate teraz? Mali ste tri roky na to, aby ste podali takýto návrh zákona. Mali ste dostatočný čas na to, aby ministerstvo normálnym spôsobom pristúpilo k tejto problematike, urobilo diskusiu, urobilo medzirezortné pripomienkové konanie, oslovilo všetky relevantné subjekty, ktorých sa to bude týkať, vyhodnotilo tieto pripomienky a potom to v kľude mohlo prísť do Národnej rady a tá diskusia by bola úplne iná a bola by veľmi konštruktívna. Tak sa pýtam, že prečo to robíte? Prečo takýmto spôsobom? Sú za tým eurofondové peniaze? Sú za tým peniaze, ktoré chcete ešte vyčerpať, len nemáte ukotvenie v zákone a potrebujete niečoho sa zachytiť, tak veľmi rýchlo to prinášate, aby tieto peniaze sa mohli nejakým spôsobom vyčerpať?
Hort, Milan, podpredseda NR SR (2010-10-21):
Ďakujem. S faktickými poznámkami sa nehlási nikto. Pretože pán poslanec bol jediný prihlásený do rozpravy, vyhlasujem rozpravu za skončenú. Chcem sa spýtať pána podpredsedu vlády a ministra dopravy, či chce reagovať na rozpravu? Nie. Áno? Nech sa páči.
Štefanov, Igor, poslanec NR SR (2010-12-07):
Ďakujem za slovo. Vážený pán predsedajúci, vážené kolegyne, kolegovia, ja by som, samozrejme, chcel rád reagovať len veľmi stručne na to, čo hovoril pán kolega Matovič. Hovorí, že bude dookola opakovať tie veci, ktoré už teda tu odzneli mnoho a mnoho razy. Ja vám, pán kolega, budem tiež donekonečna opakovať, že ten tender, ktorý hanlivo nazývate nástenkový a je výplodom vtedajšej opozície a médií, pomohol rozbehnúť eurofondy na Slovensku. A dneska fungujú eurofondy vďaka tomuto tendru veľmi efektívne. Môžete ísť aj trošku do hĺbky a uvidíte, že mám pravdu, len, žiaľbohu, vy sa opierate len o veľmi plytké tvrdenia bez toho, že by ste zašli trošku viac do hĺbky, o čom svedčí aj to, že ste tu vytiahli logo regionálneho operačného programu a uviedli ste tam nejakú sumu. Keď sa sám seba pasujete za bojovníka za pravdu, tak by ste mali pravdu hovoriť. To logo nestálo toľko, tá suma je nafúknutá, nie je taká, ako ste ju ukazovali. A nie je za to logo, ale je za 350-stranový dizajn, manuál. To nie je to isté ako jedno logo, ktoré vy urobíte za päť korún. O tom nepochybujem. A keďže ste taký bojovník za čistotu a za právo a za slušnosť, mali by ste konečne vysvetliť, mňa by to veľmi zaujímalo, a možno nie som v tomto jediný v tejto sále, ako je to s tými vašimi daňovými a colnými únikmi, veď vy predsa dlhujete štátu mnoho miliónov korún. A tu moralizujete. Mňa by to veľmi zaujímalo, ako to je. Povedzte nám pravdu. Ďakujem za slovo.